CELEX: 62016TN0261
Language: lt
Date: 2016-05-25 00:00:00
Title: Byla T-261/16: 2016 m. gegužės 25 d. pareikštas ieškinys byloje Portugalija/Komisija

25.7.2016   
            
            
               LT
            
            
               Europos Sąjungos oficialusis leidinys
            
            
               C 270/52
            
         2016 m. gegužės 25 d. pareikštas ieškinys byloje Portugalija/Komisija
   
   (Byla T-261/16)
   (2016/C 270/60)
   Proceso kalba: portugalų
   
      Šalys
   
   
      Ieškovė: Portugalijos Respublika, atstovaujama L. Inez Fernandes, M. Figueiredo, P. Estêvão ir J. Saraiva de Almeida
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2016 m. kovo 17 d. Komisijos įgyvendinimo sprendimą (ES) 2016/417 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 75, p. 16, klaidų ištaisymas OL L 95, 2016 4 9, p. 20) tiek, kiek jame nuspręsta, kad nefinansuojama 385 762,22 EUR suma, Portugalijos deklaruota kaip išlaidos, finansuotinos kaip specialioji parama pagal 2009 m. sausio 19 d. Tarybos reglamento (EB) Nr. 73/2009 68 straipsnį 2011, 2012 ir 2013 mokestiniais metais;
            
         
               —
            
            
               priteisti iš Europos Komisijos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi dviem pagrindais.
   
               1.
            
            
               Pirmasis ieškinio pagrindas, susijęs su tuo, kad pažeista Komisijos reglamento Nr. 1122/2009 46 straipsnio 2 dalis – Portugalijos valdžios institucijų vykdomas visų teisės normų dėl kontrolės, susijusios su „papildoma išmoka už gyvulį, lygiavertį meldžiamai karvei“, kurią Portugalijos vyriausybė numatė kaip specialiąją paramą pagal Tarybos reglamento Nr. 73/2009 86 straipsnį, laikymasis.
            
         
               2.
            
            
               Antrasis ieškinio pagrindas, susijęs su tuo, kad pažeista Tarybos reglamento Nr. 1290/2005 31 straipsnio 2 dalis, nes netenkinami reikalavimai, Komisijos įtvirtinti dokumente Nr. VI/5330/97 nustatytose vieningose gairėse tam, kad būtų galima taikyti vienkartinę 2 % dydžio finansinę korekciją.